

Na osnovu Uredbe o prodaji i davanju u zakup stvari u državnoj imovini („Sl.list CG“ 44/10), Odluke o raspisivanju javnog poziva broj 335-39 od 10.01.2025.godine, shodno Cjenovniku održavanja pijaca broj 335-8429 od 05.12.2023.godine i Cjenovniku davanja u zakup pijačnih poslovnih prostora broj 335-9719 od 29.12.2023.godine raspisuje se

**JAVNI POZIV BROJ 3/25**

**za davanje u zakup prikupljanjem ponuda**

**I**

Predmet javnog poziva je davanje u zakup prodajnih mjesta na pijačnim objektima u postupku prikupljanja ponuda, i to:

**TRŽNI CENTAR „POBREŽJE“ – I sprat**

* **Poslovni prostor za prodaju robe široke potrošnje u sektoru AU1 broj 1, površine 8m².**

**Minimalna cijena zakupnine na mjesečnom nivou iznosi 44,00 eura/m²** (bez uračunatog PDV-a).

U cijenu zakupnine nijesu uračunati zavisni troškovi (električna energija i dr.).

**II**

1. **Ponuda mora biti dostavljena u štampanoj formi i treba da sadrži:**

**Za fizička lica:**

* Ime i prezime, adresa stanovanja, matični broj, odnosno broj lične karte ili pasoša, broj telefona,
* Oznaku prodajnog mjesta (naziv pijačnog objekta, prodajno mjesto i redni broj),
* Ponuđenu cijenu izraženu u eurima po /m² **(ne ukupnu cijenu),**
* Broj žiro računa za vraćanje depozita,
* Potpis za fizička lica.

**Za pravna lica:**

* Naziv i sjedište, PIB i broj telefona,
* Oznaku prodajnog mjesta (naziv pijačnog objekta, prodajno mjesto i redni broj),
* Ponuđenu cijenu izraženu u eurima po /m² **(ne ukupnu cijenu);**
* Broj žiro računa za vraćanje depozita,
* Pečat i potpis ovlašćenog lica.
1. **Obaveza učesnika postupka**
* Pravna lica - učesnici postupka su u obavezi da dostave: potvrdu o registraciji iz Centralnog registra Privrednih subjekata za domaća, odnosno dokaz o registraciji nadležnog organa matične države stranog ponuđača za strana lica.
* **Svi učesnici postupka su dužni da kao garanciju učešća dostave dokaz o uplaćenom depozitu na žiro račun „Tržnice i pijace“ d.o.o. Podgorica, broj 535-20701-56, uz napomenu da se uplata vrši na ime „depozit za učešće po javnom pozivu 3/25“. Depozit se uplaćuje u iznosu od 150,00 eura.**

Prvorangiranom ponuđaču iznos uplaćenog depozita će biti uračunat u mjesečni iznos zakupnine.

Učesnicima postupka koji nijesu uspjeli u postupku po javnom pozivu izvršiće se povraćaj uplaćenog depozita u roku od 30 (trideset) dana od dana sprovedenog postupka.

Ponude se predaju u zatvorenim kovertama sa naznakom **„Za prikupljanje ponuda po javnom pozivu broj 3/25 – ne otvarati**”. Na koverti treba da stoje osnovni podaci o ponuđaču (ime i prezime/naziv i adresa/sjedište ponuđača).

Pojedinačna ponuda se može odnositi samo na jednu tezgu. Za konkretnu tezgu isto lice može podnijeti samo jednu ponudu ili će se u suprotnom uzeti u obzir ponuda sa najvećom ponuđenom cijenom. Istim ponuđačem se smatra i pravno lice, ukoliko je osnivač ili izvršni direktor u pravnom licu, ako je kao fizičko lice dostavilo ponudu.

U slučaju da se dostave dvije ili više ponuda sa istom cijenom prednost ima ponuda koja je prva protokolisana (zavedena na arhivi).

Neblagovremene, nepotpune i neuredne ponude neće se razmatrati.

1. **Kriterijum za izbor najpovoljnije ponude**

Ponuđena cijena …….....................................................................................................................100 bodova

Prvorangirana ponuda dobija 100 bodova, a ostale proporcionalni broj bodova u odnosu na prvorangiranu.

Ukoliko prvorangirani ponuđač odustane, nema pravo na povraćaj depozita i u obavezi je da dostavi izjavu o odustajanju, a ugovor se zaključuje sa drugorangiranim ponuđačem. Ukoliko drugorangirani ponuđač odustane, nema pravo na povraćaj depozita i u obavezi je da dostavi izjavu o odustajanju, a Javni poziv će se smatrati neuspjelim za konkretno prodajno mjesto.

1. **Vrijeme i mjesto podnošenja ponuda**

Učesnici postupka dostavljaju ponude svakog radnog dana od 08.00 do 14.30 časova počev od srijede, 29.01.2025.godine zaključno sa 03.02.2025.godine do 10.00 časova, neposrednom predajom na arhivi „Tržnice i pijace“ d.o.o. Podgorica, u Ulici oktobarske revolucije 124.

1. **Vrijeme i mjesto javnog otvaranja ponuda**

Javno otvaranje ponuda će se održati u Upravnoj zgradi „Tržnice i pijace“ d.o.o. Podgorica, ulica  Oktobarske revolucije broj 124 dana 03.02.2025.godine u 10.05h.

Otvaranju ponuda mogu prisustvovati učesnici postupka ili ovlašćeni predstavnici.

1. **Rok za donošenje odluke i zaključenje ugovora**

Učesnici postupka biće obaviješteni o ishodu istog najkasnije u roku od 8 (osam) dana od dana otvaranja ponuda. Sa prvorangiranim ponuđačem zaključiće se ugovor o zakupu na određeno vrijeme, bez odlaganja, počev od momenta sticanja uslova za zaključenje ugovora, do 31.12.2025. godine. Prilikom zaključenja ugovora, prvorangirani ponuđač je u obavezi da uplati depozit u visini jedne mjesečne zakupnine. Ukoliko prvorangirani ponuđač ne zaključi ugovor, ne uplati depozit u visini jedne mjesečne zakupnine, gubi pravo na zakup i povraćaj depozita uplaćenog prilikom predaje ponude.

Davanje u zakup prodajnih mjesta se vrši na određeno vrijeme.

**Napomena:** Bliža obavještenja po osnovu javnog poziva mogu se dobiti na broj telefona: 069-370-100 ili putem e-maila: pijacepg@t-com.me svakog radnog dana u periodu od 08.00-14.00 časova.